Κωνσταντίνος Τουσιάδης

Ο Κωνσταντίνος Δ. Τουσιάδης (1915-1956) ήταν Έλληνας δικηγόρος και νομάρχης. Ήταν νομάρχης σε διάφορους νομούς με τελευταίο εκείνον της Λάρισας, όπου απεβίωσε εν ενεργεία σε τροχαίο δυστύχημα. Λίγα χρόνια αργότερα, στην ίδια περιοχή σκοτώθηκε ένας άλλος Νομάρχης, ο Ηλίας Παυλάκος.

Σταδιοδρομία
Γεννήθηκε στη Νάουσα της Ημαθίας. και σπούδασε νομικά στο Πανεπιστήμιο Αθηνών."Θύμα του καθήκοντος Ο εκ Ναούσης καταγόμενος Νομάρχης Λαρίσης Τουσιάδης εύρε χθες τραγικόν θάνατον", Το Φως, φύλλο 19ης Ιανουαρίου 1956, σελ. 1, 4. Στην Αθήνα άσκησε το δικηγορικό λειτούργημα.

Το 1949 ήταν αναπληρωτής Γενικός Διοικητής Μακεδονίας.Εμπρός, φύλλο 25ης Ιανουαρίου 1949, σελ. 5. Υπηρέτησε ως Νομάρχης Φλώρινας (1946-49), Νομάρχης Καστοριάς (1949), Νομάρχης Κορινθίας (1949-50), ξανά Νομάρχης Φλώρινας το 1953-55Εμπρός, φύλλο 19ης Αυγούστου 1953, σελ. 4. και έπειτα Νομάρχης Λάρισας από το 1955 έως τον θάνατό του.

Θάνατος
Ο Κώστας Τουσιάδης σκοτώθηκε σε τροχαίο δυστύχημα που συνέβη στις 18 Ιανουαρίου 1956."Εφονεύθη ο Νομάρχης Καρδίτσης Παυλάκος συνεπεία σφοδροτάτης συγκρούσεως της κούρσας του με φορτηγόν αυτοκίνητον", Μακεδονία, φύλλο 6ης Απριλίου 1963,  σελ. 7 Το αυτοκίνητο που οδηγούσε ο νομάρχης συγκρούστηκε με φορτηγό κοντά στη Νίκαια Λάρισας ενώ είχε πυκνή ομίχλη.Ελευθερία, φύλλο 19ης Ιανουαρίου 1956, σελ. 1. Ο νομάρχης τραυματίστηκε σοβαρά, όπως ο χωροφύλακας που τον συνόδευε και ένα ακόμα άτομο. Καθ' οδόν για το νοσοκομείο Λάρισας, όπου μεταφέρθηκε με ασθενοφόρο, ο Τουσιάδης εξέπνευσε. 
Έπειτα από παράκληση των συγγενών του, η σορός του Τουσιάδη διακομίστηκε με στρατιωτικό αεροσκάφος στην Αθήνα, όπου έγινε και η κηδεία του με δημόσια δαπάνη στον ιερό ναό του Αγίου Διονυσίου Αρεοπαγίτου.Το Βήμα, «Εφονεύθη ο Νομάρχης Λαρίσης εις σύγκρουσιν αυτοκινήτων εξ αιτίας της πυκνής ομίχλης», 19 Ιανουαρίου 1956, σελ. 6. 

Οικογένεια
Κατέλιπε τη σύζυγό του, κόρη του Ναουσαίου βιομηχάνου Λαναρά, την οποία είχε νυμφευθεί το 1955, λίγο πριν μετατεθεί στη Λάρισα.

Παραπομπές

Κατηγορία:Νομάρχες Καστοριάς
Κατηγορία:Νομάρχες Κορινθίας
Κατηγορία:Νομάρχες Λάρισας
Κατηγορία:Νομάρχες Φλώρινας